
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul de respingere a propunerii legislative privind instituirea şi utilizarea taxei pentru folosirea drumurilor publice.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra propunerii legislative privind instituirea şi utilizarea taxei pentru folosirea drumurilor publice



1. Comisia pentru industrii şi servicii a fost sesizată, cu nr.542 din 3 februarie 2003, pentru avizare şi dezbatere în fond cu propunerea legislativă privind instituirea şi utilizarea taxei pentru folosirea drumurilor publice.



Propunerea legislativă a fost avizată favorabil de Consiliul Legislativ cu nr.1633 din 13 decembrie 2002, cu observaţii şi propuneri.



Guvernul României, cu actul nr.6585/MRP din 6 ianuarie 2003, nu susţine adoptarea propunerii legislative întrucât prin aceasta s-ar introduce o nouă taxă de utilizare a drumurilor având în vedere că prin Ordonanţa Guvernului nr.15/2002 privind introducerea unor tarife de utilizare a reţelei de drumuri naţionale din România, aprobată cu modificări şi completări prin Legea nr.424/2002, a fost introdus tariful de utilizare a reţelei de drumuri naţionale.



Comisia pentru administraţie publică, amenajarea teritoriului şi echilibru ecologic, cu actul nr.26/1111 din 26 februarie 2002, nu este de acord cu această propunere legislativă.



2. În raport de obiectul de reglementare şi conţinutul său, propunerea legislativă se încadrează în categoria legilor ordinare.



3. Propunerea legislativă a fost examinată în şedinţele comisiei din 8 aprilie 2003 şi 15 aprilie 2003.



La lucrările comisiei au fost invitaţi iniţiatorii propunerii legislative.



În cadrul dezbaterii la care au participat şi specialişti din Ministerul Lucrărilor Publice, Transporturilor şi Locuinţei, s-a menţionat că pentru folosirea drumurilor publice din România a fost instituit un tarif de utilizare a drumurilor (Ordonanţa Guvernului nr.15/2002 aprobată prin Legea nr.424/2002) şi introducerea unui nou tarif de utilizare a drumurilor ar însemna că pentru aceleaşi drumuri ar exista două tarife de utilizare.



4. La lucrările comisiei au participat 16 deputaţi din totalul de 25 de deputaţi membri ai comisiei.



Raportul comisiei a fost adoptat cu unanimitate de voturi.



5. În urma dezbaterilor şi ţinând seama de cele prezentate anterior, membrii comisiei au hotărât să propună plenului Camerei Deputaţilor respingerea propunerii legislative.

                PREŞEDINTE,                                         SECRETAR,          

                  István Antal                                           Cristian Buzea

Expert,

Daniel Bădina

